b'\n_START_ARTICLE_\nOton Bajc\n_START_SECTION_\n\xc5\xbdivljenje in delo\n_START_PARAGRAPH_\nMedicino je \xc5\xa1tudiral v Heidelbergu in Innsbrucku. Po kon\xc4\x8danem \xc5\xa1tudiju se je izpopolnjeval v nevrokirurgiji v Berlinu in na Dunaju (1934-1935) ter v plju\xc4\x8dni kirurgiji v Parizu (1956). Slu\xc5\xbeboval je na kirur\xc5\xa1kem oddelku Splo\xc5\xa1ne bolni\xc5\xa1nice v Ljubljani (1938-1945), v voja\xc5\xa1kih bolni\xc5\xa1nicah v Crikvenici, Reki in v Opatiji (1945-1946) ter bil \xc5\xa1ef kirur\xc5\xa1kega oddelka Voja\xc5\xa1ke bolni\xc5\xa1nice v Ljubljani (1947). V letih 1948\xe2\x88\x921976 je bil predstojnik kirur\xc5\xa1kega oddelka Splo\xc5\xa1ne bolni\xc5\xa1nice v Novem mestu in v obdobju 1963-1976 tudi njen direktor. Bolni\xc5\xa1nico je reorganiziral in izpeljal gradnjo novih objektov na desnem bregu Krke. Posebno skrb je posve\xc4\x8dal travmatologiji in vzgoji kadrov. Njegovo delo pomeni prelomnico v razvoju zdravstva na Dolenjskem._NEWLINE_Po njem se danes imenuje ulica v Novem mestu.'